"TALLINN 2. MAI. Uudis demokraatiavaenlase Osama bin Ladeni surmast kutsus üle vabariigi esile rohkesti töökollektiivide miitinguid, kus avaldati tänu ja rahulolu. Tänumeeleavaldusel vennaliku USA  saatkonna eest pidasid arvamusliidrid kõnesid, kus tänati USA vapraid relvajõude ja isiklikult president Obamat valvsuse eest maailmarahu kaitsmisel. Aknale ilmunud USA saatkonnatöötajaid tervitati kauakestvate tormiliste kiiduavalduste, püstiseismise ja hümniga."